المغاربة كيستهلكوا الطاسة وعندنا شركة محلية ديالها ومع ذلك الطاسة ممنوعة على المغاربة بالقانون ومكاينش مراقبة أو حماية للسكايري المغربي من الغش أو الغلاء أو الزيادات الضريبية مكيعقلو عليه في تاحاجة حيت من المفترض أن الطاسة غير معدة للإستهلاك من طرف المغاربة وخاصة فقط بالأجانب، بل كاين شي قوانين ديال لحماق كتخليك تحس أنك مواطن درجة سابعة ماشي غير تانية، واحد النهار فواحد البار ديال واحد لوطيل كالسين كنشربو في أمان الله حتى وصلات الطناش ديال الليل وهوما مايبقاوش يسربيو الشراب للمغاربة كيسربيوه فقط للأجانب بدعوى فاتح محرم. تخايل المشهد كالس كتشرب كتوصل الطناش كتبغي تزيد بيرة كيقولوليك سمحلينا أخويا راه هادي ربعطاش لقرن واحد خونا سميتو عمر بن الخطاب معروف كاين سكايري كبير كان كيصلي كاع وهو سكران كاو، قرر أنه يدير تقويم يتبعوه المسلمين بدا من هجرة الرسول، وراه دابا رأس السنة الهجرية لذا الدولة قررات فالقرن الواحد وعشرين أن المغاربة ماخاصهمش يشربو هاد النهار من الطناش ديال الليل حتى للطناش ديال غدا، ومن بعد طبعا يمكن ليهم يرجعو يشربو حتى يجي النهار لي قرر فيه ابراهيم يذبح ولدو داك الساعة الشراب كيتقطع تلتيام، وعاوتاني سير هاكاك حتى للنهار لي قرر الرسول صلى الله عليه وسلم يصوم رمضان غيرة من اليهود وزكارة فيهم وداك الساعة شهر والصرف ديال الجفاف، هنا فين كتفهم لامنطقية القوانين لي اصلا هي من أسباب سكيزوفرينية هاد الشعب حيت الدولة براسها سكيزوفرينية باغا الطلق اللعب ولكن ماساخياش بالشرائع المؤسسة. المغاربة كيمارسو الجنس مع بعضياتهم ومع الاجانب ومع الحيوانات بالتراضي أو صحة أو بنجي ولا تجي، ولكن مع ذلك الجنس خارج اطار الزواج راه جريمة كيعاقب عليها القانون وكيعاقب حتى مول الدار بإعداد وكر للدعارة، هذا مكيعنيش أن أي جوج أو تلاة أو كثر كيمارسو الجنس في المغرب راه مباشرة كيمشيو للحبس طبعا هادشي مكاينش بل العكس الجنس موجود وكيجيو الناتس من برا على ودو للمغرب كاع، غير هو الجنس مكيتمارسش في ظروف إنسانية في المغرب، مايمكنش لأي جوج أو كثر ومعاهم حيوان ديالهم أنهم يمشيو لأي أوطيل من الطرف ويشدو غرفة ويكربلو بعضياتهم ويزيدو، هادشي غير متاح في المغرب وممنوع بالقانون خاص تكري برطمة أو تمشي لدوك لوطيلات لي ليزارات ديالهم يمكن تديرهم باب ديال البلاكار بقوة المني يابس فيهم. الدولة في المغرب باقا كتدخل حتى في أبسط الإحتياجات الطبيعية والترفيهية للمواطن، حقا النيك والطاسة راه ماشي هوما السعادة ولكن راهم جزء منها ووسيلة للترفيه وإحتياج طبيعي كون مكانوش مهمين عند البشرية متكونش مليار والصرف ديال المسلمين وأنا منهم كيصليو ويصوموا ويحجو غير باش يطلعو للجنة ينيكو ويضربوا الأنهار ديال الطاسة الغير مغشوسة، ومحد هاد وسائل السعادة مقيدة أولا بالقدرة الشرائية وتانيا بالقوانين المقيدة للحريات الفردية فراه ديما غادي يكون عندك شعب حاس براسو غير مسجون فالدنيا وكيتسنى الآخرة عاد يزهىـ هاعلاش الدول لي الشعب ديالها سعيد وفرحان قدرات تتغلب على كورونا حيت الشعب منظبط وباغي يعيش وحياتو زوينة تستحق أنه يلتازم بشروط الوقاية من أجلها، أما هنا بنادم كيعتابر راسو حاصل في البلاد كيفاش بغيتيه يلتازم وهو عندو النعسة فالسبيطار حسن من حياتو. 
المغاربة كيمارسو الجنس مع بعضياتهم ومع الاجانب ومع الحيوانات بالتراضي أو بنجي ولا تجي.. ولكن مع ذلك الجنس خارج اطار الزواج راه جريمة كيعاقب عليها القانون والمغاربة كيستهلكوا الطاسة ومع ذلك الطاسة ممنوعة على المغاربة بالقانون ومكاينش مراقبة أو حماية للسكايري المغربي من الغش أو الغلاء أو الزيادات الضريبية